Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 2 ส.ค.65
Daily Focus-บล.ฟินันเซีย ไซรัส
2 ส.ค. 2565

บล.ฟินันเซีย ไซรัส ประเมินแนวโน้มตลาดวันนี้ (2 ส.ค.65) คาด SET Index แกว่ง Sideways กรอบ 1,585-1,600 จุดหลังจากปรับแรงวานนี้ ขณะที่ตลาดต่างประเทศเริ่มพัก นักลงทุนหันมากังวลเศรษฐกิจของสหรัฐและจีนที่ชะลอ กดดันความต้องการใช้น้ำมัน และลิเบียยังเพิ่มการผลิตเป็น 1.2 ล้านบาร์เรล/วันจากเดิม 800,000 บาร์เรล/วัน กดดันราคาน้ำมัน
โดยยังคงเชื่อว่าราคาน้ำมันผ่านจุดสูงสุดของปีนี้ไปแล้วในเดือน มิ.ย. ที่ผ่านมา อัตราเงินเฟ้อทั่วโลกจะเริ่มชะลอตั้งแต่เดือน ก.ย. เป็นต้นไป Fed อาจไม่จำเป็นต้องเร่งขึ้นดอกเบี้ยแต่ทิศทางดอกเบี้ยยังเป็นขาขึ้น หุ้นที่เคยเสียประโยชน์ช่วงน้ำมันปรับสูงขึ้นอย่างเช่นโรงไฟฟ้าและอุตสาหกรรมภาคการผลิตต่างๆ จะกลับมาปรับตัวดีขึ้น ระยะสั้นดัชนียังจำกัดอยู่บริเวณ 1,600 จุดจากภาพเศรษฐกิจโลกที่ชะลอ เศรษฐกิจไทยทยอยฟื้นตัวช้าๆ กลุ่ม Domestic Play คาดยังปรับตัวได้แข็งแรงโดยเฉพาะในช่วงครึ่งหลังของปีก่อน หนุนกระแสเงินทุนไหลเข้าในระยะกลาง-ยาว เรายังเน้นลงทุนในหุ้น Value Play ที่ Valuation ถูกกว่าช่วงก่อน COVID-19 ส่วนหุ้นที่มีแนวโน้มกำไรไตรมาส 2/65 โดดเด่นคาดว่าจะ Outperform ตลาดช่วงนี้
กลยุทธ์ : เก็งกำไรงบไตรมาส 2/65 และหุ้น Value Play // ระยะสั้นถือรอทำกำไร 1,600+/- จุด
หุ้นเด่นเดือน ส.ค. :  BBL, ILINK, NSL, SAPPE, SC